armvectores/hy_wikipedia_2023 huggingface dataset:
Օլշանկա (Տեչայի վտակ)

Անվան այլ կիրառումների համար տե՛ս՝ Օլշանկա (այլ կիրառումներ)Օլշանկա (ռուս.՝ Ольшанка), գետ Ռուսաստանում, հոսում է Կալուգայի մարզում։ Գետաբերանը տեղակայված է Տեչա գետի աջ ափին 36 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Ուգրա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100412110000021375
Հիդրոլոգիական ուսումնասիրությունների կոդը - 110002137
Ավազանի կոդը - 09.01.01.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աղվերան (Երզնկայի գավառ, Երզնկայից հարավ-արևելք)

Անվան այլ կիրառումների համար տե՛ս՝ Աղվերան (այլ կիրառումներ)Աղվերան, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 60 կմ հարավ-արևելք, Եփրատ գետի աջ ափին։
Տարածքը հարթավայրային էր։


== Ծանոթագրություններ ==


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր
Շչեցինի տրամվայ

Շչեցինի տրամվայի ցանց (լեհ.՝ Tramwaje w Szczecinie), տրամվայների ցանց, որը հանդիսանում է Լեհաստանի մայրաքաղաք Շչեցինի հասարակական տրանսպորտի կարևորագույն ճյուղը։ Այն շահագործվում է 1879 թվականից։ Սկզբանական շրջանում գործել է որպես ձիաքարշ տրամվայ։ 1896 թվականից աստիճանաբար սկսվել է տրամվայի էլեկտրաֆիկացման գործընթացը։


== Երթուղիներ ==
2018 թվականի դրությամբ Շչեցինիյում գործում է տրամվայի 12 երթուղի ։


== Տրամվայների պարկեր (կայանատեղիներ) 2005թ.-ի դրությամբ ==
Պօգօդնօ (լեհ.՝ Pogodno) (երթուղիներ՝ 5, 6, 11, 12)
Գօլենճին (լեհ.՝ Golęcin) (երթուղիներ՝ 1, 2, 3, 4, 5, 7, 8, 9, 10, 12)


== Շարժակազմ ==


=== Գծերում շահագործվող վագոնները ===


==== Հին տեսակի շարժիչային տրամվայ ====
105Ng2015 տեսակ12 վագոն,
արտադրման թվականներ՝ 2000-2001,
նստատեղերի քանակ՝ 22,
կանգնելու տեղերի քանակ՝ 103:
105N2k/S/2000 տեսակ14 վագոն,
արտադրման թվականներ՝ 2001,
նստատեղերի քանակ՝ 22,
կանգնելու տեղերի քանակ՝ 105:
105N2k/D/2000 տեսակ6 վագոն,
արտադրման թվականներ՝ 2007,
նստատեղերի քանակ՝ 22,
կանգնելու տեղերի քանակ՝ 105:
KT4DtM տեսակ73 վագոն,
արտադրման թվականներ՝ 1985-1987,
նստատեղերի քանակ՝ 26,
կանգնելու տեղերի քանակ՝ 103:
T6A2D տեսակ52 վագոն,
արտադրման թվականներ՝ 1988-1991,
նստատեղերի քանակ՝ 28,
կանգնելու տեղերի քանակ՝ 78:
Alfa HF09 տեսակ2 վագոն,
արտադրման թվականներ՝ 2008,
նստատեղերի քանակ՝ 16–20,
կանգնելու տեղերի քանակ՝ 77:
Alfa HF10AC տեսակ12 վագոն,
արտադրման թվականներ՝ 2011-2013,
նստատեղերի քանակ՝ 16–20,
կանգնելու տեղերի քանակ՝ 77:


=== Ցածրահատակ արևային տրամվայ ===
120NaS տեսակ6 վագոն,
արտադրման թվականներ՝ 2010-1991,
նստատեղերի քանակ՝ 61,
120NaS2 տեսակ22 վագոն,
արտադրման թվականներ՝ 2013-2014,
նստատեղերի քանակ՝ 44,
Beta MF15AC տեսակ2 վագոն,
արտադրման թվականներ՝ 2014-2015,
նստատեղերի քանակ՝ 62,


== Ծանոթագրություններ ==
Բայկալ (գյուղ, Վիսոկոգորսկի շրջան)

Անվան այլ կիրառումների համար տե՛ս՝ ԲայկալԲայկալ (ռուս.՝ Байкал), գյուղ Ռուսաստանի Թաթարստան հանրապետության Վիսոկոգորսկի շրջանի կազմում։ Գտնվում է Կազանկա գետի վրա։


== Պատմություն ==
Գյուղը հիմնադրվել է 1930-ական թվականներին։
Սկզբում այն եղել է Վիսոկոգորսկի շրջանի կազմում, 1963 թվականի փետրվարի 1-ից, Վիսոկոգորսկի շրջանի վերացումից հետո՝ Պեստրեչինսկի կազմում, 1965 թվականի հունվարի 12-ից՝ կրկին Վիսոկոգորսկի շրջանի մեջ։


== Բնակչություն ==
Բնակչությունը 2009 թվականին գրանցված տվյալներով կազմել է 27 մարդ։
Ազգային կազմը՝ թաթարներ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միրնոե (գյուղ, Կրեմենչուգի շրջան)

Անվան այլ կիրառումների համար տե՛ս՝ ՄիրնոեՄիրնոե (ուկրաիներեն՝ Мирне), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Միրնոե գյուղում բնակվում էր 98 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լը Մենիլ Սիմոն (Կալվադոսի գավառ)

Լը Մենիլ Սիմոն (ֆր.՝ Le Mesnil-Simon), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 160 մարդ, բնակչության խտությունը` 16.68 մարդ/կմ²։ Բնակավայրը զբաղեցնում է 9.59 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ արևմուտք, Կան քաղաքից` 37 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 107 աշխատունակ (15-64 տարեկան)  բնակիչ, որոնցից ակտիվ էին 71-ը, իսկ ոչ ակտիվները` 36։ Ակտիվության ցուցանիշը կազմում է 66,4 %։ 71 աշխատունակ մարդկանցից աշխատել է 66 անձ (36 տղամարդ և 30 կին)։ Գործազուրկ են եղել 5 անձ (1 տղամարդ և 4 կին)։ 36 անաշխատունակներից 11-ը եղել են աշակերտներ կամ ուսանողներ, 15-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աբրակադաբրա

Աբրակադաբրան մոգական խոսք է կամ հմայախոսք, որը ներկայումս օգտագործվում է ձեռնածուների կամ աճպարարների կողմից բեմականացված ֆոկուսների ցուցադրման ժամանակ, և որին հին ժամանակներում բուժիչ կարողություններ էին վերագրում՝ գրելով համայիլների վրա։ Նման համայիլները կամ թալիսմանները հին հայկական ավանդույթներով կոչվում էին նաև շարժմակներ կամ բադնազարներ։


== Բառի պատմությունը ==
ԱԲՐԱԿԱԴԱԲՐԱ բառի առաջին հայտնի հիշատակումը եղել է մ.թ. 2-րդ դարում De Medicina Praecepta կոչվող բանաստեղծական գործի մեջ, ձոնված հռոմեական կայսր Կարակալային, որի հեղինակն էր բժիշկ Սերենուս Սամոնիկուսը։ Լինելով Կարակալա կայսեր անձնական բժիշկը, Սերենուս Սամոնիկուսը բանաստեղծական ոճով դեղատոմս էր գրել, որտեղ բացատրել էր, որ եռանկյունու տեսքով փորագրված ԱԲՐԱԿԱԴԱԲՐԱ բառով համայիլ կրողը կբուժվի իր հիվանդությունից [1] Archived 2008-11-22 at the Wayback Machine.

Ա - Բ - Ր - Ա - Կ - Ա - Դ - Ա - Բ - Ր - Ա
Ա - Բ - Ր - Ա - Կ - Ա - Դ - Ա - Բ - Ր
Ա - Բ - Ր - Ա - Կ - Ա - Դ - Ա - Բ
Ա - Բ - Ր - Ա - Կ - Ա - Դ - Ա
Ա - Բ - Ր - Ա - Կ - Ա - Դ
Ա - Բ - Ր - Ա - Կ - Ա
Ա - Բ - Ր - Ա - Կ
Ա - Բ - Ր - Ա
Ա - Բ - Ր
Ա - Բ
Ա

Նա ասում էր, իբր այս համայիլը նվազեցնում է հիվանդ մարդու վրա հիվանդության ոգու ունեցած ազդեցությունը։ Հայտնի է, որ այլ հռոմեական կայսրեր, այդ թվում Պուբլիուս Սեպտիմիուս Գետան և Ալեքսանդր Սիվերուսը, Սերենուս Սամոնիկուսի բժշկական ուսմունքների հետևորդներն են եղել և ամենայն հավանականությամբ նույնպես օգտվել են այս հմայախոսքից։


=== Բառի ծագումնաբանությունը ===
Կան ենթադրություններ, որ բառը սեմական ծագում ունի.Ըստ 1911 թ. Էնսայքլոփիդիա Բրիտանիկա հանրագիտարանի բառը կիրառվել է որպես մոգական բանաձև Բասիլիդես աղանդի գնոստիկների կողմից, որով նրանք ոգեկանչել են բարերար ոգիների օգնությունը հիվանդությունների և փորձանքների դեմ։ Այն գտնվել է աբրաքսաս կոչվող մոգական քարերի վրա, որոնց մարդիկ կրում էին որպես հմայական պահպանակներ կամ թալիսմաններ։ Հետագայում բառը կորցրել է գնոստիկների կողմից օգտագործված նախնական նշանակությունը և օգտագործվել ավելի շուտ նսեմացնող իմաստով (օրինակ էվոլյուցիայի տեսության վաղ շրջանի հակառակորդների կողմից), նշանավորելով մի հայեցակարգ կամ հիպոթեզ, որը փորձում է հասարակ լուծում առաջարկել ակնհայտորեն անլուծելի երևույթների համար, կամ մի բան, որն իբր իմաստալից հնչողություն ունի, բայց անհասկանալի է ու անհեթեթ։


=== Բառի ժամանակակից գործածումը ===
Մեր ժամանակներում բառը սովորաբար օգտագործվում է որպես բեմական հմայախոսք աճպարարների կամ նրանց կրկնօրինակող երգիծաբանների կողմից։
Աբրակադաբրա բառը արամերեն կամ արամեական լեզվով հնչում է. «Ավրահ քեդաբրա», և մոտավոր բառացի թարգմանությամբ նշանակում է «Ասելով արարում եմ»։


== Տես նաև ==
Հմայախոսք
Համայիլ
Աճպարարություն


=== Ծանոթագրություններ ===


=== Աղբյուրները ===
Michael Quinion, World Wide Words
Abracadabra Robert Todd Carroll, Skeptic's Dictionary
Գագիկ Արծրունի. "Դիցարան հայոց" հանրագիտարանային բառարան (Արամազդ մատենաշար գիրք1), Երևան, 2003


== Արտաքին հղումներ ==
http://www.skepdic.com/abracadabra.html Abracadabra Robert Todd Carroll, Skeptic's Dictionary
Բուկովինա

Բուկովինա (ռումիներեն՝ Bucovina, գերմ.՝ Bukowina or Buchenland, լեհ.՝ Bukowina, հունգ.՝ Bukovina, ուկրաիներեն՝ Буковина, Bukovyna) պատմական տարածաշրջան ըստ տարբեր մոտեցումների Կենտրոնական կամ Արևելյան Եվրոպայում։ Տարածաշրջանը գտնվում է Կարպատների հյուսիսային լանջերին և ընդգրկում է հարակից հարթավայրերը՝ բաժանված Ռումինիայի և Ուկրաինայի միջև։
Մոլդավիա տարածաշրջանը միջնադարում 1774-ից 1918 թվականներին հայտնի դարձավ որպես Բուկովինա, որն ընդգրկված էր Հաբսբուրգյան միապետության կազմում՝ սկզբում Ավստրիական կայսրության, հետագայում՝ Ավստրո-Հունգարիայի։ Առաջին համաշխարհային պատերազմից հետո Ռումինիայի թագավորությունը իր հսկողության տակ առավ Բուկովինան։ 1940 թվականին Բուկովինայի հյուսիսային հատվածը կցվեց ԽՍՀՄ-ին համաձայն Մոլոտով-Ռիբենտրոպ պակտի և ներկայումս Ուկրաինայի մասն է։


== Անվանում ==

Բուկովինա անվանումը պաշտոնապես սկսվեց գործածվել 1775 թվականին, երբ տարածաշրջանը անէքսիայի ենթարկվեց Մոլդավիայի իշխանության կողմից որպես Հաբսբուրգյան միապետության մաս, որը 1804 թվականին մտավ Ավստրիական կայսրության կազմի մեջ, իսկ 1867 թվականին՝ Ավստրո-Հունգարիայի։
Պաշտոնական գերմաներենով որպես Ավստրիայի մաս (1775–1918) այն կոչվում էր die Bukowina, լեհերն այն անվանում էին Bukowina, որը գալիս էր սլավոներեն buk արմատից, նշանակում էր լողափ ։ Տարածաշրջանի մեկ այլ անվանումն էր das Buchenland, որը հիմնականում օգտագործվում էր պոեզիայում և նշանակում էր «լողափի երկիր» կամ «լողափի ծառերի երկիր»։


== Ծանոթագրություններ ==
Էսկագրաֆ

Էսկագրաֆ, տերմին, սննդի վրա գրված դրոշմ՝ տառեր, որպես սնունդ ճանաչելու և նկարագրելու տարբեր ձևեր՝ անցյալ և ներկա։ Տերմինն առաջին անգամ գործածվել է 1980-ական թվականներին դոկտոր Լերի Ռ. Սմիֆի (անգլ.՝  Dr. Larry R. Smith) կողմից։ Այս տերմինը esca (լատիներենից «ուտելիք» (victuals) կամ «ուտելու բաներ») և graph (հունարենից «նշագրել» (mark) կամ «գրել») բառերի համակցություն է։


== Պատմություն ==
Հետազոտությունը բացահայտել է էսկագրաֆի օրինակներ դեռևս Հին Եգիպտոսում և Հռոմեական կայսրությունում, հիմնականում հացի վրա նախքան թխելը բառեր են դրոշմել։ Էսկագրաֆի գործունեության ուժը քիչ նվազել է վաղ քրիստոնեության ժամանակաշրջանից մինչ 19-րդ դարը, չնայած որոշ հետաքրքիր նմուշներ գոյություն ունեն հացի գնահատման օրենքներում (անգլ.՝  bread assizes) և նախուտեստներում (անգլ.՝ sotelties):


== Օրինակներ ==


=== Քաղցրեղեն ===
Էսկագրաֆների ձևերի մեծ մասը մեր օրերում քաղցրեղեն են՝ կա՛մ ձևավորված, կա՛մ նկարված սննդի մակերեսի վրա։ Տորթերը «Երջանիկ ծնունդ» (անգլ.՝ Happy Birthday) նշումով համատարած են։ Նշանաբաններով (անգլ.՝ mottoes) սրտաձև մոմերն արտադրվել են մոտավորապես 1901 թվականից և հաճախ նվիրել են Վալենտինի օրը (անգլ.՝ Valentine's Day): Շատ շոկոլադե սալիկներ կրում են իրենց ստեղծողի անունը՝ մակերեսին տպված։


=== Օրինական ===
Միայն մի քանի օրինական նմուշներ են մնացել 15-րդ դարի հացի գնահատման օրենքից։ Այնուամենայնիվ, Միացյալ Նահանգների գյուղատնտեսության նախարարությունը (անգլ.՝ United States Department of Agriculture) ուտելու պիտանի թանաքով գնահատել է որոշ մսամթերքներ վկայականներով և գնահատականներով։


=== Փոփոխվող տեսակ ===
Այբբենական չոր թխվածքաբլիթներից շիլա, մակարոնեղեն, ձեռագիր և տպագիր փոփոխվող տառեր՝ տարածված են նույնիսկ այսօր։ Արևմտյան աշխարհում ամենուրեք չոր թխվածքաբլիթներից, ձևավորված որպես տառեր, պատրաստում են ուտելու խաղալիքներ և կեղծ ՝ օգնելու երեխաներին սովորել իրենց տառերը։ Շատ արտադրողներ արտադրում են մակարոնեղենից տառեր (և թվեր) և՛ ուտելու պատրաստ, և՛ չոր վիճակում։


== Ծանոթագրություններ ==
Շուշանբանջար

Շուշանբանջար (ղմի, քեղակարոս) (լատ.՝ Chaerophýllum), նեխուրազգիների (հովանոցավորներ) ընտանիքի բազմամյա կամ երկամյա, հազվադեպ՝ միամյա խոտաբույսերի ցեղ։ Հայտնի է մոտ 40 տեսակ։


== Կենսաբանական նկարագիր ==

Ցողունն ուղղաձիգ է (բարձրությունը՝ 20-160 սմ), ճյուղավորվող, ստորին մասում՝ փշանման մազմզուկներով պատված։ Տերևները փետրաձև կտրտված են։ Ծաղկաբույլը բարդ հովանոց է, ծաղիկները մանր, սպիտակ (հազվադեպ՝ վառ կարմիր), վարդագույն կամ այլ երանգի են։ Ծաղկում է հունիս-հուլիսին։ Պտուղը երկբաժան հատիկ է, որի մասերը կախված են պտղակրից։


== Տարածում ==
Տարածված Եվրոպայում, Ասիայում, Ամերիկայում։ Հայաստանում հանդիպում է շուշանբանջարի 5 տեսակ՝ ոսկեզօծ, վարդագույն, խոշորապտուղ, երկարամազ, սոխուկավոր (պալարակիր) կամ մանդակ՝ տարածված Արագածոտնի, Շիրակի, Լոռու, Տավուշի և այլ մարզերի անտառներում, բացատներում, անտառեզրերին, լեռների խոտածածկ լանջերին, թփուտներում։


=== Հայաստանում ===
Հայաստանում՝ 5 տեսակ՝

Շուշանբանջար ոսկեզօծ (C. aureum),
Շուշանբանջարվարդագույն (C. roseum),
Շուշանբանջար խոշորապտուղ (C. macrospermum),
Շուշանբանջար սոխուկավոր (C. bulbosum)
Շուշանբանջար երկարամազ (C. crinitum)։Տարածված է Արագածոտնի, Շիրակի, Լոռու, Տավուշի և այլ մարզերում։ Աճում է անտառներում, անտառեզրերին, բացատներում, թփուտներում, լեռների խոտածածկ լանջերին։


== Նշանակություն ==
Դեղաբույս է. պարունակում է եթերայուղեր, ալկալոիդներ։ Արմատների թուրմն օգտագործում են ստամոքսի հիվանդությունների ժամանակ։
Որոշ տեսակների մատղաշ ցողուններից ու արմատներից պատրաստում են աղցան և այլ կերակուրներ, թթու դնում։ Մի քանիսը մոլախոտեր են. աղբոտում են հացահատիկի ցանքերը։ Որոշ տեսակների արմատներն ու մատղաշ ցողուններն ուտելի են։


== Տեսակներ ==
Որոշ տեսակներ.


== Ծանոթագրություններ ==


== Գրականություն ==
She Menglan, Mark F. Watson։ Apiaceae. In։ Wu Zheng-yi & Peter H.Raven (Hrsg.)։ Flora of China. Volume 14, Science Press u.a., Beijing u.a., ISBN 0-915279-24-X, Chaerophyllum, S. 25 (Abschnitt Beschreibung, textgleich mit gedrucktem Werk, Online).
John Francis Michael Cannon։ Chaerophyllum In։ T. G. Tutin, V. H. Heywood, N. A. Burges, D. M. Moore, D. H. Valentine, S. M. Walters, D. A. Webb (Hrsg.)։ Flora Europaea. Volume 2։ Rosaceae to Umbelliferae, Cambridge University Press, Cambridge 1968, ISBN 0-521-06662-X, S. 324–326 (aus dem unveränderten Nachdruck von 2010 (ISBN 978-0-521-15367-6), eingeschränkte Vorschau in der Google-Buchsuche).


== Արտաքին հղումներ ==
Հայկական Հանրագիտարան
Վլադիմիրովսկոե (այլ կիրառումներ)

Վլադիմիրովսկոե, կարող է վերաբերել՝

Վլադիմիրովսկոե - գյուղ Ռուսաստանի Ադըղեայի հանրապետության Գիագինսկայայի շրջանի կազմում։
Վլադիմիրովսկոե - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Վարազդատ Ավոյան

Վարազդատ Մկրտիչի Ավոյան (նոյեմբերի 7, 1947(1947-11-07), Ախուրյան, Հայկական ԽՍՀ, ԽՍՀՄ ) , Հայաստանի խորհրդարանի և Գերագույն խորհրդի նախկին պատգամավոր։


== Կենսագրություն ==
1965 - 1970  թվականներին  սովորել է Լենինականի մանկավարժական ինստիտուտ։ Կրթությամբ նա հոգեբան է։ Նա եղել է ԽՄԿԿ անդամ էր։
1970 - 1985 թվականներին աշխատել է որպես բանվոր, լրագրող, ինստիտուտի Կոմերիտմիության կոմիտեի քարտուղար, Գյումրու քաղկոմի հրահանգիչ, Գյումրու քաղաքային խորհրդի մշակույթի բաժնի վարիչ։1985 - 1990 թվականներին եղել է ՀԿԿ Գյումրու շրջկոմի երկրորդ, ապա առաջին քարտուղար։
1992 - 1995 թվականներին եղել է ՀԽՍՀ Գերագույն խորհրդի քարտուղար։
1995 - 1999 թվականներին եղել է ՀՀ Ազգային Ժողովի պատգամավոր, արտաքին հարաբերությունների մշտական հանձնաժողովի անդամ, Ռամկավար-ազատական կուսակցության անդամ։


== Արտաքին Հղումներ ==
Կենսագրություն


== Ծանոթագրություններ ==
Ջանալու

Ջանալու (ադրբ.՝ Canalı), գյուղ ներկայիս Ադրբեջանական Հանրապետության Ղազախի շրջանում։ Գտնվում է Հայաստանի Հանրապետության սահմանից 150 մետր հեռավորության վրա։


== Բնակչություն ==
2009 թվականի մարդահամարի համաձայն գյուղում բնակվում է 1524 մարդ, այդ թվում՝ 742 տղամարդ և 782 կին։


== Տես նաև ==
Ղազախի շրջան


== Ծանոթագրություններ ==
Սվոփերի և դերիվատիվների միջազգային ասոցիացիա

Սվոփերի և դերիվատիվների միջազգային ասոցիացիա (անգլ.՝ International Swaps and Derivatives Association - ISDA), կազմակերպություն, որը միավորում է արտաբորսային շուկայի դերիվատիվների մասնակիցներին։ Գլխավոր գրասենյակը գտնվում է Նյու Յորքում։ Ասոցիացիան միավորում է 56 երկրների ավելի քան 800 անդամների։
Ասոցիացիան ստեղծվել է 1985 թվականին սվոփ դիլերների միջազգային ասոցիացիայի կարգավիճակով (անգլ.՝ International Swap Dealers Association )։ Ավելի ուշ՝ ֆինանսական գործիքների քանակի ավելացմամբ անվանափոխվել է։
Ասոցիացիան մշակել է պայմանագրերի ստանդարտ պայմաններ, որոնք լայնորեն օգտագործվում են աշխարհում սվոփերի և դերիվատիվների գործարքների իրականացման համար։


== Ծանոթագրություններ ==


== Տե՛ս նաև ==
Սվոփ (ֆինանսներ)


== Արտաքին հղումներ ==
ISDA-ի պաշտոնական կայքը
Ռոբերտ Մենասե

Ռոբերտ Մենասե (գերմ.՝  Robert Menasse, հունիսի 21, 1954(1954-06-21)[…], Վիեննա, Ավստրիայի բռնազավթումը դաշնակիցների կողմից), ավստրիացի բանաստեղծ, արձակագիր, էսսեիստ, թարգմանիչ։


== Կենսագրություն ==
Ծնվել է հրեաների ընտանիքում։ Բանասիրություն և փիլիսոփայություն է սովորել Վիեննայում, Զալցբուրգում և Մեսինայի համալսարանում։ 1981-1988 թվականներին դասավանդել է Սան Պաուլոյի համալսարանում։ Թարգմանում է էսսեներ և արձակ գործեր պորտուգալերենից։ Բրազիլիայից հետո ապրել է նաև Բեռլինում, Ամստերդամում, ներկա ժամանակում ապրում է Վիեննայում։


== Ստեղծագործություն ==
Ինչպես արձակ ստեղծագործություններում, այնպես էլ էսսեներում սարկազմորեն պատկերում է «ավստրիական ոգին», երկրի պատմությունը և ժամանակակից կյանքը, ընդգծում է Գերմանիայի և Ավստրիայի բնակչության չթուլացող անտիսիմետիզմը։


== Ստեղծագործություններ ==
Sinnliche Gewißheit, վեպ (1988 թվական)
Die sozialpartnerschaftliche Ästhetik. Essays zum österreichischen Geist, էսսե (1990 թվական)
Selige Zeiten, brüchige Welt, վեպ (1991 թվական)
Das Land ohne Eigenschaften. Essay zur österreichischen Identität, էսսե (1992 թվական)
Phänomenologie der Entgeisterung. Geschichte vom verschwindenden Wissen, էսսե (1995 թվական)
Schubumkehr, վեպ (1995 թվական)
Hysterien und andere historische Irrtümer, էսսե (1996 թվական)
Dummheit ist machbar. Begleitende Essays zum Stillstand der Republik, էսսե (1999 թվական)
Erklär mir Österreich. Essays zur österreichischen Geschichte, էսսե (2000 թվական)
Die Vertreibung aus der Hölle, վեպ (2001 թվական)
Das war Österreich. Gesammelte Essays zum Land ohne Eigenschaften, էսսե (2005 թվական)
Das Paradies der Ungeliebten, քաղաքական դրամա (պրեմիերան կայացել է 2006 թվականի հոկտեմբերի 7-ին Դարմշթադում)
Don Juan de la Mancha oder die Erziehung der Lust, վեպ (2007 թվական)
Ich kann jeder sagen: Erzählungen vom Ende der Nachkriegsordnung, նովելներ (2009 թվական)
Permanente Revolution der Begriffe, էսսե (2009 թվական)


== Պարգևներ ==
Հայմիթո Ֆոն Դոդերի մրցանակ(1990), Ավստրիայի պետական մրցանակ մշակույթի խնդիրներին վերաբերող հրապարակախոսության համար (1998), Գրիմելսհաուզենի մրցանակ (1999), Ամերիա Ժանի մրցանակ էսսեի համար (2000), Լիոնա Ֆեյթհանգվերի մրցանակ (2002), Մարիա Լուիզա Կաշինցի մրցանակ (2002), Էրիկ Ֆրիդի մրցանակ (2003), Բրունո Կայսգի մրցանակ քաղաքական գրքի համար (2005), ֆրանսիական Արվեստի և գրականության շքանշան (2006) և այլն։


== Ծանոթագրություններ ==


== Գրականություն ==
Bartsch K., Holler V. Robert Menasse. Graz: Droschl, 2004։
Schörkhuber E. Was einmal wirklich war: zum Werk von Robert Menasse. Wien: Sonderzahl, 2007
Jachimowicz A. Das schwierige Ganze: Postmoderne und die 'Trilogie der Entgeisterung' von Robert Menasse։ Frankfurt/Main; New York: P. Lang, 2007
Սոնինո (այլ կիրառումներ)

Սոնինո, կարող է վերաբերել՝

Սոնինո - կոմունա Իտալիայում, գտնվում է Լացիո շրջանում՝ Լատինա պրովինցիայում
Սոնինո - գյուղակ Ռուսաստանի Դաշնության Ռոստովի մարզի Ազովի շրջանում
Սոնինո - գյուղ Ուկրաինայի Կիրովոգրադի մարզի Ալեքսանդրիայի շրջանում
Վելիկոսելիե (գյուղ, Նիժնեգորսկի շրջան)

Անվան այլ կիրառումների համար տե՛ս՝ ՎելիկոսելիեՎելիկոսելիե (ուկրաիներեն՝ Великосілля, Ղրիմի թաթարերեն՝ Toğanaş Miñ), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Տագանաշմին։
2001 թվականի տվյալներով Վելիկոսելիե գյուղում բնակվում էր 634 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամենաերկար ծղոտիկը

«Ամենաերկար ծղոտիկը» (ռուս.՝ «Самая длинная соломинка»), ռեժիսոր Ձիդրա Ռիտենբերգայի գեղարվեստական ֆիլմը, որը նկարահանվել է Ռիգայի կինոստուդիայում 1982 թվականին։


== Սյուժե ==
Առաջին հետպատերազմյան տարին։ Մի փոքրիկ քաղաքում հայտնվում է անծանոթ, որը համառորեն փորձում է գտնել իրեն ծանոթ մի մարդու, որը կոչվում է Աղվես։ Շուտով նա գտնում է զգուշավոր կոնսպիրատոր Ֆրանցիսկոսի կողմից ղեկավարվող ընդհատակայիններին և պատմում իր հայտնվելու պատճառների մասին։
Երիտասարդի խոսքով՝ ինքը կատարում է արտասահման փախչելուց առաջ ընդտանեկան զարդերը թաքցրած տիկին Ամուրսկայայի հանձնարարությունը։ Միաժամանակ նա ակնարկում է, որ դիմադրության մասնակիցների հետ բանակցելու լիազորություն ունի և երկար սպասված էմիսար է օտարերկրյա հատուկ ծառայություններից։
Ինքը՝ Ֆրանցիսկոսը, հակված չէ վստահել խորհրդավոր կապավորին։ Նա տեղեկություններ ունի, որ նոր ժամանածը կասկածելիորեն նման է չորս տարի առաջ ֆաշիստների կողմից սպանված բժիշկ Յուրիս Վիլկսի որդուն։


== Դերերում ==
Գեորգի Տարատորկին – Յուրիս Վիլկս (Զաբելլա)
Սվետլանա Սմիրնովա – Վերոնիկա
Ալգիս Մատուլենիս – Ֆրանցիսկոս
Օլգերտ Կրոդերս – Էդվարդս Վիլքս
Էդգար Լիեպինշ – Լեոպոլդ Մուրսկի
Էուգենիա Պլեշկիտե – Յուշկենե
Պետերիս Կրիլովս – Յուշկա
Սերգեյ Յուդին – Ֆիլիպ
Յուրիս Լավինշ – Անտս
Բոլեսլավ Ռուժ – Կազիմիր
Ուլդիս Դումպիս – Միաչքանի
Վիկտորաս Պյլուտ – մայոր
Հելմուտ Կալնինշ – կապավոր
Յուրիս Ստրենգա – ավստրիացի
Վլադիմիր Ժուկ  – քսյոնձ
Սաուլյուս Բալանդիս


== Նկարահանող խումբ ==
Սցենարի հեղինակներ՝ Գրիգորի Կանովիչ, Սաուլյուս Շալտյոնիս
Բեմադրող ռեժիսոր՝ Ձիդրա Ռիտենբերգա
Բեմադրող օպերատոր՝ Գվիդո Սկուլտե
Բեմադրող նկարիչ՝ Ուլդիս Պաուզերս
Հնչյունային օպերատոր՝ Ե․ Օլշանկո
Ռեժիսոր՝ Ռ. Գինտերե
Օպերատոր՝ Ի. Հոֆմանիս
Կոստյումների նկարիչ՝ Ն. Շապորինա
Նկարիչ-գրիմարար՝ Ռ․ Պրանդե
Մոնտաժող՝ Զ. Գեյստարտե
Խմբագիրներ՝ Վլադլեն Դոզորցև, Նիկոլայ Զոլոտոնոս
Երաժշտական ձևավորում՝ Յ. Կուլբերգ
Ֆիլմում օգտագործվել է Տ. Ալբինոնիի, Մ. Ռեգերի և Է. Սուխոնի երաժշտությունը
Խորհրդատու՝ Ս. Զուկուլ
Տնօրեն՝ Վ. Ռիեպշա


== Ծանոթագրություններ ==
Սանտա Կոլոմբա դե Սոմոսա

Սանտա Կոլոմբա դե Սոմոսա  (իսպ.` Santa Colomba de Somoza), մունիցիպալիտետ Իսպանիայում` Լեոն պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Էլ Մարագատերիա շրջանում։ Բնակչությունը՝ 463 մարդ (2010 թվականի տվյալներով)։ Գտնվում է պրովինցիայի վարչական կենտրոնից 16 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Santa Colomba de Somoza Archived 2008-04-24 at the Wayback Machine.
El País de los Maragatos. Santa Colomba de Somoza(չաշխատող հղում)
Անիրական եղանակ

Անիրական եղանակ, բայական եղանակ, որը ցույց է տալիս այնպիսի գործողություն, որի կատարումն անիրական է թվում կամ համարվում է անիրականանալի, թեև այդ գործողության իրականացումը կարող է լինել ցանկալի։ Կա աֆրիկյան բոնգո լեզվում։ Այդիմաստ որոշ բայաձևեր կան նաև հնդեվրոպական լեզուներում: Օրինակ՝ լատիներեն «si uelles» արտահայտությունը նշանակում է «եթե դուք ցանկանայիք», նկատի ունենալով՝ «Բայց ես գիտեմ, որ չեք ուզում»։


== Տերմինի ծագումը ==
Երկար ժամանակ «անիրական եղանակ» տերմինը գոյություն ուներ միմյանցից մեկուսացված տարբեր իմաստներով։ Այդ իմաստներից մեկը կապված էր ավստրոնեզյան լեզուների հետ, այդ լեզուներում «իրականի» և «երևակայականի» հակասության արտահայտման հետ, մյուս իմաստը՝ Ամերիկայի հնդկացիական լեզուների նկարագրության հետ։ Այս տերմինի օգտագործումը ունիվերսալ տիպաբանական առումով շատ հետազոտողների կողմից կասկածի տակ է առնվում։ Այսպես, Ջոան Բայբին առաջարկում է հրաժարվել անիրական եղանակի գաղափարի հետ՝ համապատասխան ընդհանրական կատեգորիայի բացակայության պատճառով։ Բայբիի համաձայն՝ այն, ինչ քերականական աշխատություններում անվանվում է անիրական եղանակ, չի համապատասխանում քերականական կատեգորիա հասկացության հետ, քանի որ իմաստաբանորեն նրա արտահայտումները միմյանցից շատ տարբերվոմ են և գոյություն չունի մեկ որոշակի նշանակություն, որով հնարավոր կլիներ դրանով նկարագրել այդ արտահայտումները։
Այնուամենայնիվ, անիրական եղանակի գաղափարը շարունակում է օգտագործվել, օրինակ, Ռոբերտսի տիպաբանական աշխատություններում։ Թալմի Գիվոնի աշխատության մեջ անիրական եղանակը սահմանվում է մի փոքր այլ կերպ, որպես՝ «հնարավոր իրական իրավիճակի մասին թույլ պնդում»։ Այսպիսի մեկնաբանությունն, ի տարբերություն մոդալության, թույլ է տալիս բացատրել անիրական եղանակի առկայությունը տարբեր իրավիճակներում։
Անիրական եղանակի մասին խոսում են այն դեպքում, երբ ոչ մի հատուկ քերականական կատեգորիա հնարավոր չի առանձնացնել։ Անիրական եղանակի հասկացությունն օգտագործելով շատ հեղինակներ նկատի ունեն ուղղակի «իրական աշխարհին չպատկանելը»։


== Ծանոթագրություններ ==


== Աղբյուրներ ==
Bybee, Joan 'Irrealis' as a Grammatical Category (English) // Anthropological Linguistics. Vol. 40 № 2. — 1998.
Roberts J. R. Modality in Amele and other Papuan languages (English) // Journal of Linguistics 26. — 1990.
Givon, Talmy. Syntax: A Functional-Typological Introduction. Vol. I. — Amsterdam, 1984.
Ландер Ю. А., Плунгян В. А., Урманчиева А. Ю. (ред.) Исследования по теории грамматики. Вып. 3. Ирреалис и ирреальность. — Москва, 2003.
Լեսաջաիե

Լեսաջաիե (վրաց.՝ ლესაჯაიე), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 160 մետր բարձրության վրա։ Շրջկենտրոն Սենակից հեռու է 26 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 194 մարդ։


== Ծանոթագրություններ ==
Սարեկ (Բալուի գավառ)

Անվան այլ կիրառումների համար տե՛ս՝ Սարեկ (այլ կիրառումներ)Սարեկ, գյուղ Արևմտյան Հայաստանում, Բալուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դուբովկա (գյուղ, Զենկովի շրջան)

Անվան այլ կիրառումների համար տե՛ս՝ ԴուբովկաԴուբովկա (ուկրաիներեն՝ Дубівка), գյուղ Ուկրաինայի Պոլտավայի մարզի Զենկովի շրջանում։ Բնակավայրը նախկինում նաև անվանվել է Պերելեսկի։
2001 թվականի տվյալներով Դուբովկա գյուղում բնակվում էր 121 մարդ։ Բնակավայրը զբաղեցնում է 0,681 կմ² տարածք։ Բնակչության խտությունը կազմում էր 177,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանկական Եվրատեսիլ երգի մրցույթին մասնակցող երկրների ցանկ

Մանկական Եվրատեսիլ երգի մրցույթում մինչ օրս ընդհանուր առմամբ հայտ է ներկայացրել 40 երկիր։ Մրցույթին կարող են մասնակցել 9-ից 14 տարեկան երեխաները(8-ից 15 տարեկանները 2003-ից 2006-ին)։ Աղյուսակում մոխրագույնով են նշված այն երկրները, որոնք դուրս են եկել մրցույթից։


== Մասնակցություն ==
Սանտի Կասոռլա

Սանտյագո "Սանտի" Կասոռլա Գոնսալես (իսպ.՝ Santiago "Santi" Cazorla González, դեկտեմբերի 13, 1984(1984-12-13)[…], Lugo de Llanera, Llugo, Llanera, Աստուրիա, Աստուրիա, Իսպանիա), իսպանացի ֆուտբոլիստ, ձախ կիսապաշտպան, Իսպանիայի ֆուտբոլի ազգային հավաքականի և Արսենալի խաղացող, Ֆուտբոլի Եվրոպայի առաջնության 2008 և 2012 թվականների չեմպիոն։


== Կարիերա ==
Սանտին սկսել է խաղալ ֆուտբոլ Լիաներական Օվիեդո ակումբի ակադեմիայում։


=== Վիլյառեալ ===
17 տարեկանում նա հայտվում է Վիլյառեալ ՖԱ ում, որտեղ սկզբում խաղաց Վիլյառեալ ՖԱ B-ում։ 2003 թվականի նոյեմբերի 30-ին Կասոռլան նշեց իր նորամուտը Դեպորտիվոյի դեմ խաղում։
2004/05 մրցաշրջանում նա արդեն հիմնական կազմի խաղացող էր և արդեն 2005 թվականին Սանտին առաջին անգամ խաղաց Չեմպիոնների Լիգայում, որտեղ Վիլյառեալ ՖԱ ը հասավ մինչև կիսաեզրափակիչ։


=== Ռեկռիատիվո ===
2006 թվականի հուլիսի 7-ին Կասոռլան տեղափոխվեց Ռեկրիատիվո 600 հազար եվրոյի դիմաց, ստորագրոլով 4 տարվա պայմանագիր։ Վիլյառեալ ՖԱ ը պահեց հնարավորություն ձեռք բերելու ֆուտբոլիստին հետագայում 1.3 մլն. եվրոյով։ Օգոստոսի 27-ին Սանտին նորամուտը նշեց Ռեկռիատիվոյի կազմում։ Կասոռլան անցկացրեց շատ լավ մրցաշրջան և առաջնության ավարտին նվաճեց տարվա լավագույն ֆուտբոլիստ Իսպանիայում «Don Balon» տարբերակով։ Սանտիի օգնությամբ թիմը ավարտեց մրցաշրջան 8-րդ հորիզոնականում։


=== Վիլյառեալ ===
Ռեկռիատիվոյի կազմում իրեն լավ դրսևորելով, Սանտիի կարիքը զգաց Վիլյառեալ ՖԱ ը։ Վերադարձից հետո առաջին մրցաշրջանում Կասոռլայի և թիմային խաղի արդյունքը մրցաշրջանում 2-րդ հորիզոնականում ավարտելն էր։
2008 թվականի սեպտեմբերի 26-ին Կասոռլան հայտարարեց, որ իրենով հետաքրքրված է Մադրիդի Ռեալը, բայց նա չուզեց տեղափոխվել այնտեղ. «Ֆուտբոլում կան շատ ավելի ուրիշ բաներ քան խաղալ Ռեալում։ Չկան կասկածներ, որ Ռեալը բարձրակարգ ակումբ է, բայց ես ինձ Վիլյառեալում զգում եմ շատ լավ։ Ես երիտասարդ եմ և այստեղ ես կարող եմ զարգանալ, որպես խաղացող »։
2009 թվականի ապրիլին Սանտին ստանում է վնասվածք Ալմերիայի դեմ խաղում։ Նախնական արդյունքներով նա պետք է չխաղար կես տարի, բայց վերականգնումը ընթացավ ավելի արագ։


== Ծանոթագրություններ ==
Սան Բիաջո դի Կալալտա

Սան Բիաջո դի Կալալտա (իտալերեն՝ San Biagio di Callalta, վեն.՝ San Biasio de Całalta), կոմունա Իտալիայում։ Գտնվում է Վենետո մարզի Տրևիզո գավառում։
Բնակչությունը կազմում է 11 442 մարդ, խտությունը՝ 238 մարդ/կմ²։ Զբաղեցնում է 48 կմ² մակերես։ Փոստային ինդեքս՝ 31048, հեռախոսային կոդ՝ 0422։
Սուրբ Վլասը համարվում է բնակավայրի հովանավոր։ Տոնը նշվում է ամեն տարի փետրվարի 2-ին։


== Ծանոթագրություններ ==
Մարիո Միննիտի

Մարիո Միննիտի (դեկտեմբերի 8, 1577, Սիրակուզա, Սիցիլիայի թագավորություն - նոյեմբերի 22, 1640(1640-11-22), Սիրակուզա, Սիցիլիայի թագավորություն), իտալացի նկարիչ։ Առավել հայտնի է եղել Սիցիլիայում 1606  թվականին։


== Կենսագրություն ==
Ծնվել է Սիցիլիայի  Սիրակուզա քաղաքում։  1593 թվականին տեղափոխվել է Հռոմ, որտեղ ծանոթացել է բարոկկո ոճի նկարիչ  Կարավաջոյի (1571–1610) հետ և որպես բնորդ հանդես եկել նրա մի շարք նկարներում։ Նրան մեծ համբավ բերեցին Կարավաջոյի այնպիսի գործեր, ինչպիսիք են՝ Մրգերի զամբյուղով տղան, Բախտագուշակը, Երաժիշտներ,  Բաքոս, Վինահարը, Մատթեոս առաքյալի հրավերը և Սուրբ Մատթեոսի նահատակությունը կտավները։
Նրա ենթադրական ամուսնությունից հետո, 1600 թվականին Մարիոն այլևս չէր բնորդում, բայց կենսագիրների կարծիքով, նա Կարավաջոյի հետ միասին կարող էր մասնակից լինել մի փողոցային ծեծկռտուքի, որի ժամանակ մահացել է Ռանուչիո Տոմասսոնին։ Մեղադրանքից խուսափելով, նա հեռացել է Սիցիլիա,  որտեղ նրան ներում է շնորհվել։ Հայտնի է նաև, որ նա ապաստան է տվել Կարավաջոյին վերջինիս Սիցիլիայում գտնվելու 1608–1609 թվականներին։ Սիցիլիայում նա մեծ հաջողություններ ունեցավ  և համալրել տեղի հայտնի գործարարների շարքերը։ Նա Սիցիլիայում օգտագործեց Կարավաջոյից ստացած բոլոր հմտությունները, մասնավորապես՝  դրամատիկ լուսաստվերի օգտագործումը և առավելագույն դրամատիկ ինտենսիվության պահին նկարագրված տեսարանների պատկերումը, բայց նրա աշխատանքը (ավելի ճիշտ, նրա արտադրամասի արտադրանքը) քննադատվել է «գերհստակեցված մոտիվների» և «մաքուր կրոնական կտավների» համար։ Այնուամենայնիվ, նա մեծ ճանաչում է ունենում Սիցիլիայում, իսկ նրա կտավները  մեծ ազդեցություն են ունցել կղզու արվեստի զարգացման  պատմության մեջ։


== Ծանոթագրություններ ==
Բաբուջյան

Բաբուջյան, հայկական ազգանուն։


== Ազգանունը կրողներ ==
Լևոն Սումբաթի Բաբուջյան (1986), շախմատիստ, գրոսմայստեր։
Հայկ Բաբուջյան (1900-?), գրող։


== Ծանոթագրություններ ==
Դեղատուն արծվի տակ

«Դեղատուն արծվի տակ» (լեհ.՝ Apteka Pod Orłem) կրակովյան գետտոյում գործող միակ դեղատունը։ Ներկայումս այն Կրակովի ազգային թանգարանի մասնաճյուղ է։ Գտնվում է Գետտոյյի հերոսների հրապարակ 18 հասցեում։


== Պատմություն ==
1910 թվականից սկսած դեղատան սեփականատերը Թադուշ Պանկևիչն էր, այնուհետև 1933 թվականին նրան փոխարնեց որդին։ Երկրորդ համաշխարհային պատերազմից առաջ այն Պոդգորզե թաղամասի չորս դեղատներից մեկն էր։ Դեղատան հաճախորդները ինչպես լեհ էին, այնպես էլ հրեաներ։  Դեղատունը գաղտնի վայր էր, որի միջոցով լեհական գետնանցումը կապվում էր հրեական դիմադրական շարժման հետ։ 1942 թվականին «Պլաք Զգոֆիում» տեղի ունեցած արյունալի իրադարձությունների ընթացքում դեղատան անձնակազմը անվճար դեղորայք և հանդերձանք էր մատակարարում հրեաների համակենտրոնացման ճամբարներ։
Պատերազմից հետո Թադեուշ Պանկևիչը գրեց գիրք «Կրակովյան գետտոյի դեղատունը» («Apteka w getcie krakowskim») վերնագրով։ Այնուհետև ռեժիսոր Սթիվեն Սփիլբերգը 2004 թվականին նկարահանեց ֆիլմ Շինդլերի ցուցակը» ու դրամական միջոց հատկացրեց դեղատանը  գործունությունը շարունակելու համար։


== Թանգարան ==
Դեղատունը հիմա Կրակովի ազգային թանգարանի մասնաճյուղ է։ Թանգարանում ցուցադրվում է գետտոյում հրեաների կյանքը, ստորգետնյա գործողությունները, դեղագործ Թադեուշ Պանկևիչի դերը քաղաքի  գրավման ընթացքում և այլն։


== Ծանոթագրություններ ==


== Մատենագրություն ==
Plac Bohaterów Getta/Ghetto Heroes Square, Wydawnictwo vis-a-vis/Etiuda, Kraków 2010.
Apteka pod Orłem – historia i pamięć. Zbiór szkiców towarzyszących wystawie stałej „Apteka Tadeusza Pankiewicza w getcie krakowskim, Wydawnictwo Muzeum Historycznego Miasta Krakowa, Kraków 2013, 978-83-7577-117-6
Anna Pióro, Magister Tadeusz Pankiewicz. Biografia, Wydawnictwo Muzeum Historycznego Miasta Krakowa, Kraków 2013, 978-83-7577-137-4
Anna Pióro, Getto krakowskie 1941–1943, przewodnik po terenie byłego getta, Wydawnictwo Muzeum Historycznego Miasta Krakowa, Kraków 2010, 978-83-7577-085-8
Monika Bednarek, Edyta Gawron, Grzegorz Jeżowski, Barbara Zbroja, Katarzyna Zimmerer: Kraków – czas okupacji 1939–1945, Wydawnictwo Muzeum Historycznego Miasta Krakowa, Kraków 2010, 978-83-7577-067-4
Monika Bednarek, Apteka Tadeusza Pankiewicza w getcie krakowskim, przewodnik, Wydawnictwo Muzeum Historycznego Miasta Krakowa, Kraków 2013, 978-83-7577-125-1
Maciej Bilek: Krakowskie Izby Aptekarskie. Kraków 2011
Monika Urbanik: Opieka medyczna w getcie krakowskim, [CD-ROM], Wydawnictwo Muzeum Historycznego Miasta Krakowa, Kraków 2012
Կովիլկին (Տացինսկի շրջան)

Կովիլկին (ռուս.՝ Ковылкин), գյուղ Ռուսաստանի Ռոստովի մարզի Տացինսկի շրջանում։ Մտնում է Կովիլկինսկի գյուղական համայնքի կազմի մեջ։ 
Բնակչությունը կազմում է 755 մարդ։
(2168) Սվոպե

(2168) Սվոպե (անգլ.՝ Swope), աստերոիդ աստերոիդների հիմնական գոտում։ Հայտնաբերվել է 1955 թվականի սեպտեմբերի 14-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,452885 ա. մ., առավելագույնը մոտենում է 2,0765 ա. մ. հեռավորության վրա և հեռանում 2,8293 ա. մ.։ Արեգակի շուրջ մեկ ամբողջական պտույտ է կատարում 1403,18 երկրային օրվա ընթացքում, իր ուղեծրով շարժվելով միջինում 0,25656 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2168) Սվոպե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պինդարե-Միրին

Պինդարե-Միրին (պորտ.՝ Pindaré-Mirim), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 29 272 մարդ՝ 2006 թվականի տվյալներով։ Գրավում է 238,542 կմ² տարածք։ Բնակչության խտությունը՝ 122,7 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 108.265.826,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.765,90 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,620 (տվյալները ՄԱԿ-ի զարգացման ծրագրի)։


== Ծանոթագրություններ ==
Սևքար լեռ (Քաջարան)

Անվան այլ կիրառումների համար տե՛ս՝ Սևքար (այլ կիրառումներ)Սևքար, լեռնագագաթ Սյունիքի մարզում, Զանգեզուրի լեռնահամակարգում, Քարահուն գետի աջափնյակում, Քաջարան գյուղից 6 կմ հյուսիս-արևմուտք։ Բարձրությունը 3574 մ է։


== Ծանոթագրություններ ==
Գարեգին Խումարյան

Գարեգին Կորյունի Խումարյան (սեպտեմբերի 3, 1983, Երևան, Հայկական ԽՍՀ, ԽՍՀՄ), հայ լրագրող, Լրատվական ռադիոյի ծրագրերի տնօրեն, Հայաստանի հանրային ռադիոյի գործադիր տնօրեն (2019 թ. ապրիլի 3-ից)։


== Կենսագրություն ==
Ծնվել է 1983 թվականի սեպտեմբերի 3-ին Երևանում։ Ծառայել է ՀՀ Զինված ուժերում։ 2000-2005, սովորել և ավարտել է Հայ-ռուսական (սլավոնական) համալսարանը։ 2013 թվականի հոկտեմբերից, Հայաստանի լրագրողների միության անդամ։ 2019 թվականի ապրիլի 3-ից նշանակվել Հայաստանի հանրային ռադիոյի գործադիր տնօրեն։
2019 թվականի մարտի 3-ին տեղի ունեցած Հանրային հեռուստտառադիոընկերության խորհրդի նիստում որոշում էր կայացվել Հանրային ռադիոյի տնօրենի մրցույթում հաղթող ճանաչել քվեարկության արդյունքում առավելագույն ձայներ հավաքած Գարեգին  Խումարյանին։


=== Բաց նամակը ռուսական լրատվամիջոցներին ===

2017 թվականի նոյեմբերին ռուսական մի շարք պետական լրատվամիջոցներ ՀՀ-ԵՄ համապարփակ և ընդլայնված գործընկերության համաձայնագրի համատեքստում հանդես են եկել հակահայկական, Հայաստանին և հայերին վարկաբեկող մի շարք հեռուստահաղորդումներով, որոնք մեծ արձագանք են ստացել Հայաստանում։ Մասնավորապես, ռուսական լրատվամիջոցները Գարեգին Նժդեհին անվանել են «ֆաշիզմի հանցակից», «հայկական Բանդերա», Հայաստանը անվանել են Ռուսաստանին դավաճանող, «ման եկող կին» և այլն։ Ի պատասխան հակահայկական այդ քարոզչության 2017 թվականին հրապարակվել է Խումարյանի հայտնի հոդվածը, որը արտատպել են որոշ ռուսական լրատվամիջոցներ։


== Ընտանիք ==
Եղբայրը՝ Դավիթ Խումարյան։


== Ծանոթագրություններ ==
Ոտաբոբիկ զբոսայգի

Ոտաբոբիկ զբոսայգի, թեմատիկ այգիներ զգայական ապրումների և բնական լավառողջության համար։ Նրանք մշտականապես պահպանվում են մաքուր տեսքով, որպես ոտաբոբիկ զբասանքների բարենպաստ միջավայր։ Ոտաբոբիկ զբասայգիները սովորաբար ունենում են բազում արկածային կայաններ, ուր այցելուները ըմբոշխնում են հողի տարբեր որակները բոբիկ ոտքերի տակ, բոկոտն անցնում են առվակներով, գետակներով ու ավազաններով, ինչպես նաև զբաղվում են ոտային մարմնամարզությամբ, հավասարակշռության զարգացմամբ և մագլցմամբ։ Այսպիսի այգիներում նաև կարելի է հանդիպել խաղահրապարակներ, լողալու լճակներ և տարբեր սարքավորումներ հոտ առնելու, լսելու, տարբեր գույներ տեսնելու և պահված իրերի գոյության զգացողությունների համար։ Ոտաբոբիկ զբոսայգիներիի մի մասը իրենց անվանում են «ոտաբոբիկ արահետ»։


== Տեղավայրեր ==
Վերջին տասը տարիների ընթացքում մի քանի տասնյակ ոտաբոբիկ զբասայգիներ են բացվել Գերմանիայում, Ավստրիայում և Շվեյցարիայում։ Ամենաժողովրդային ոտաբոբիկ այգիներից են Նահ գետի մոտակայքում և Սև Անտառում գտնվող Դոռնստետենի այգիները։


== Տուրիստական նշանակություն ==
Նշված ոտաբոբիկ զբասայգիները կարևոր գործոն են տուրիզմի զարգացման համար՝ յուրաքանչյուրը հյուրընկալելով տարեկան հարյուր հազարավոր այցելուներ։ Ընտանեկան այցելությունների համար բարենպաստ այս այգիները մեծ մասամբ բավականին էժան են կամ անվճար։ Եկամուտը գալիս է մոտակայքում գտնվող ռեստորանների, հյուրանոցների, առողջարանների, կաբելային փոխադրամիջոցների և այլի շահույթների ավելացումից։


== Արտաքին հղումներ ==

Գերմանիայի ոտաբոբիակ զբոսայգիները
Ակդաղ Մադենի

Ակդաղ Մադենի, թեմ Փոքր Հայքում։ Համապատասխանում է նախկին Մորիմենե կուսակալությանը։


== Ծանոթագրություններ ==
Պատրակեևո (գյուղ, Կրասնոբակովսկի շրջան)

Պատրակեևո (ռուս.՝ Патракеево), գյուղ Ռուսաստանի Նիժնի Նովգորոդի մարզի Կրասնոբակովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հովհաննես Վարդանյան (մանկավարժ)

Հովհաննես Հովսեփի Վարդանյան (1914, Մղարթ, Հայաստան - անհայտ), հայ մանկավարժ։ ԽՄԿԿ անդամ (1939): Հայրենական մեծ պատերազմի մասնակից։


== Կենսագրություն ==
Հովհաննես Վարդանյանը ծնվել է 1914 թվականին, Թումանյանի շրջանի Մղարթ գյուղում։ 1939 թվականին ընդունվել է ԽՄԿԿ շարքերը։ Ավարտել է հեռակա մանկավարժական ինստիտուտի պատմության ֆակուլտետը։ Շուրջ տաս սարի հայրենի Մղաթ գյուղի դպրոցում եղել է ուսուցիչ, ապա՝ տնօրեն։ 1939-1940 թվականներին շրջկենտրոնի երեկոյան միջնակարգ դպրոցում դասավանդել է պատմություն և աշխարհագրություն։ 
Հայրենական պատերազմի սկզբից մեկնել է բանակ, նշանակվել 408-րդ հայկական դիվիզիայի 663-րդ գնդի 3-րդ գումարտակի 8-րդ վաշտի քաղղեկի տեղակալ։ 1942 թվականի ամռանը մասնակցել է Նովոռոսիյսկի պաշտպանության մարտերին, տեղափոխվել է Տուապսե-Շահումյանի հատվածը։ Մարտերից մեկում վիրավորվել է, ուղարկվել հարավային սահմանի ամրացված գոտին՝ որպես վաշտի կուսկազմակերպիչ։ 1943 թվականին գործուղվել է Գորկու ռազմաքաղաքական ուսումնարանը, 1944 թվականին կրկին մեկնել է ռազմաճակատ՝ Առաջին բելոռուսական ռազմաճակատի 47-րդ բանակի 60-րդ դիվիզիայի 1283-րդ հրաձգային գունդը, որի կազմում մասնակցել է Բեռլինի գրավմանը։ 
Պատերազմի ավարտից հետո ծառայությունը շարունակել է Գերմանիայում ավագ լեյտենանտի կոչումով և 1946 թվականի հուլիսին զորացրվել է բանակից։ Վարդանյանը պարգևատրվել է Կարմիր աստղի և Հայրենական պատերազմի 2-րդ աստիճանի շքանշանով, «Մարտական ծառայությունների համար», «Կովկասի պաշտպանության համար», «Բեռլինի գրավման համար» և մի շարք ուրիշ մեդալներով։ Անհատական թոշակառու, աշխատանքի վետերան Վարդանյանն աշխատել է «Խորհրդային գրող» հրատարակչությունում։


== Պարգևներ ==
Կարմիր աստղի շքանշան
Հայրենական պատերազմի 2-րդ աստիճանի շքանշան
«Մարտական ծառայությունների համար» մեդալ
«Կովկասի պաշտպանության համար» մեդալ
«Բեռլինի գրավման համար» մեդալ


== Երկեր ==
Արայիկը մեղվանոցում։ Երևան, «Հայաստան», 1973 (համահեղինակ)։
Սրբազան երդում [Հուշեր]։ Դպրոցական միջին և բարձր տարիքի համար։ Երևան, «Հայաստան», 1975 (համահեղինակ)։
Տառերի զրույցը։ Երևան, «Լույս», 1975 (համահեղինակ)։
Գրոհ կեսգիշերին։ Երևան, Սովետական գրող, 1979 (համահեղինակ)։
Մաշտոցյան դասեր։ Երևան,«Լույս», 1983 (համահեղինակ)։
Հեռացող օրեր [Վիպակ]։ Դպրոցական միջին և բարձր տարիքի համար։ Երևան, «Սովետական գրող», 1984 (համահեղինակ)։
Գույնզգույն գորգ։ Երևան, «Արևիկ», 1987 (համահեղինակ)։


== Ծանոթագրություններ ==
Ստուդիական ալբոմ

Ստուդիական ալբոմ (անգլ.՝ Studio album), աուդիո ձայնագրություններ պարունակող երաժշտական ալբոմ, որը ձայնագրվում է ձայնագրման ստուդիայում։ Ստուդիական ալբոմը պարունակում է նոր գրված և ձայնագրված կամ նախկինում չլսված երգեր և ռեմիքս տարբերակներ։ Այս տեսակի ալբոմների թողարկման նախապատրաստումը կարող է օրերից մինչև տարիներ տևել, սակայն սովորաբար թողարկումից որոշակի ժամանակ առաջ հայտարարվում է թողարկման օրը։
Չնայած ոչ բոլոր ստուդիական ալբոմները են սինգլներ ներառում, սակայն տվյալ կատարողը կամ նրա գործընկերները ալբոմի երգացանկից նախապես ընտրում են երգեր, որոնք պետք է որպես սինգլ թողարկվեն։ Սինգլները սովորաբար ալբոմի վաճառքին ավելի մեծ քանակ ապահովելու համար են թողարկվում։
Եկատերինա Վիլկովա

Եկատերինա Նիկոլաևնա Վիլկովա (ռուս.՝ Екатерина Николаевна Вилкова, հուլիսի 11, 1984(1984-07-11), Նիժնի Նովգորոդ, ՌԽՖՍՀ, ԽՍՀՄ), կինոյի և թատրոնի ռուս դերասանուհի։


== Կենսագրություն ==
Եկատերինա Վիլկովան ծնվել է 1984 թվականի հուլիսի 11-ին Գորկիում։
2003 թվականին ավարտել է Նիժնի Նովգորոդի թատերական ուսումնարանը (Վ. Բոգոմազովի արվեստանոց)։
2006 թվականին ավարտել է Մոսկվայի գեղարվեստական ակադեմիական թատրոնի դպրոց-ստուդիան (Իգոր Զոլոտովիցկու և Սերգեյ Զեմցովի կուրս)։
Գեղարվեստական մարմնամարզության սպորտի վարպետի թեկնածու է։
2010-2011 եթերաշրջանում մասնակցել է Ռուսաստանի Առաջին ալիքի «Սառույց և կրակ» (ռուս.՝ «Лёд и пламень») հեռուստանախագծին։


== Անձնական կյանք ==
Եկատերինա Վիլկովան ամուսնացած է Իլյա Լյուբիմովի հետ։ Հարսանիքը կայացել է 2011 թվականի մայիսի 1-ին։ Նրանք ունեն մեկ դուստր՝ Պավլա (ծնվել է 2012 թվականի փետրվարի 11-ին) և մեկ որդի՝ Պյոտր (ծնվել է 2014 թվականի ապրիլի 6-ին)։


== Արվեստ ==


=== Դերեր թատրոնում ===
«Սիրելիներից մի բաժանվեք» (ռուս.՝ «С любимыми не расставайтесь»), Ալեքսանդր Վոլոդին, ռեժիսոր՝ Վիկտոր Ռիժակով — Կատյա, Կոզլովա, Նա


== Դերեր տեսահոովակներում ==
2010 թվականին նկարահանվել է Ալեքսանդր Լոմինսկու «Ты знала» երգի տեսահոլովակում,
2012 թվականին նկարահանվել է Դան Բալանի «Люби» երգի տեսահոլովակում։


== Ֆիլմագրություն ==


== Մրցանակներ ==
2011 թվական — RU.TV(չաշխատող հղում) մրցանակ «Տարվա լավագույն դերասանուհի» անվանակարգում


== Հեռուստատեսություն ==
2010-2011 թվականներին Եկատերինա Վիլկովան մասնակցել է Ռուսաստանի Առաջին ալիքի «Սառույց և կրակ» (ռուս.՝ «Лёд и пламень») հեռուստանախագծին։


== Ծանոթագրություններ ==


== Արտաքին հղումներ ==
Եկատերինա Վիլկովա Internet Movie Database կայքում
Եկատերինա Վիլկովան Рускино կայքում Archived 2010-10-27 at the Wayback Machine.
Հարցազրույց
Катю Вилкову не догонишь – Հարցազրույց «Российская газета» թերթին
Մաս Սենտ Պյուել

Մաս Սենտ Պյուել (ֆր.՝ Mas-Saintes-Puelles), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 890 մարդ, բնակչության խտությունը` 32.21 մարդ/կմ²։ Բնակավայրը զբաղեցնում է 27.63 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 165 կմ արևմուտք, Կարկասոն քաղաքից` 40 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 543 աշխատունակ (15-64 տարեկան)  բնակիչ, որոնցից ակտիվ էին 414-ը, իսկ ոչ ակտիվները` 129։ Ակտիվության ցուցանիշը կազմում է 76,2 %։ 414 աշխատունակ մարդկանցից աշխատել է 378 անձ (202 տղամարդ և 176 կին)։ Գործազուրկ են եղել 36 անձ (13 տղամարդ և 23 կին)։ 129 անաշխատունակներից 38-ը եղել են աշակերտներ կամ ուսանողներ, 58-ը` թոշակառուներ, իսկ 33-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կայարան

Կայարան, ցամաքային տրանսպորտի կանգառ, ինչպես նաև տարբեր հարմարությունների և շինությունների համախումբ, որով սարքավորված Է այդ վայրը։
Ծառայում Է ուղևորներին սպասարկելու և փոխադրամիջոցների շարժումը կառավարելու համար։ Ավտոկայարանը նախատեսված Է միջքաղաքային ավտոբուսային հաղորդակցության, ուղևորներին սպասարկելու համար, կառուցվում Է տարանցիկ և փակուղային կանգառներում, ներառում Է․

ուղևորների շենքը
ավտոբուսների կանգնելու հրապարակը
կառամատույցը։Երկաթուղային կայարանը ավելի բարդ կառուցվածք ունի։ Այնտեղ կատարում են

գնացքների ընդունում և առաքում
ուղևորների սպասարկում
բեռների և ուղեբեռների ընդունում-հանձնում, բեռնում-բեռնաթափում
գնացքների կազմում և վերակազմում (զարգացած ուղեսարքավորումների դեպքում)Երկաթուղային կայարանի հիմնական շինություններն ու հարմարություններն են.

երկաթուղիներն ու սլաքային փոխանցումները
կայարանատունը
տեխնիկական սպասարկման շենքերը
ուղևորների, բեռների համար նախատեսվածկառամատույցները
պահեստները
բեռնման-բեռնաթափման հրապարակները։
Ֆիլիպպենկով (Կամենսկի շրջան)

Ֆիլիպպենկով (ռուս.՝ Филиппенков), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Կրասնովսկի գյուղական համայնքի կազմի մեջ։
Բորիս Թամոյան

Բորիս Մուրազի Թամոյան (եզդիերեն՝ Borîsê Miraz Tamoyan), (1990 թվական, ապրիլի 23, Արարատի մարզ գյուղ Դիտակ ), եզդի լրագրող, արևելագետ, գրող, հասարակական գործիչ։


== Կենսագրություն ==
2007 թվականին ավարտել է Դիտակ գյուղի Նվեր Սարգսյանի անվան միջնակարգ դպրոցը։ Նույն թվականին ընդունվել է Հեռուստատեսության և ռադիոյի ակադեմիայի հեռուստալրագրության բաժինը, որն ավարտել է 2013 թվականին։
2008-2010 թվականներին ծառայել է ՀՀ զինված ուժերում։
2011 թվականին Երևանի թիվ 95 միջնակարգ դպրոցում եզդիերենով դասավանդել է լեզու և գրականություն առարկա։
2015 թվականին ընդունվել է ԵՊՀ Արևելագիտության ֆակուլտետի իրանագիտության ամբիոնի մագիստրոսական բաժինը։


== Գործունեություն ==
2011 թվականին մի խումբ համախոհների հետ հիմնադրել է «Սինջար եզդիների ազգային միավորում» հասարակական կազմակերպությունը։
2013 թվականին հիմնել է www.dengeezdia.com լրատվական տեղեկատվական կայքը, որը լուսաբանել է Հայաստանի և աշխարհի եզդիների առօրյան և կենցաղը։
Նույն թվականին հիմնել է Denge Ezdia տպագիր ամսաթերթը, որը, սակայն, չորս ամիս անց դադարեցրել է գործունեությունը ֆինանսական խնդիրների պատճառով։
2014 թվականին Հայաստանում Մեծ Բրիտանիայի և Հյուսիսային Իռլանդիայի Միացյալ Թագավորություն դեսպանության աջակցությամբ հիմնել է եզդիերենի և եզդիների պատմության դպրոց երևանաբնակ եզդի երեխաների համար և դասավանդել այդ դպրոցում։
2014 թվականին հեղինակել է եզդիերեն-հայերեն առաջին բառարանը։ Նույն թվականին իր ընկերների՝ Համլետ Սմոյանի և Մամե Ամիրյանի հետ եզդիերեն է թարգմանել և հրատարակել Մարդու իրավունքների համընդհանուր հռչակագիրը և Լեզվի իրավունքի համընդհանուր հռչակագիրը։
2015 թվականին հեղինակել և հրատարակել է «Հարյուր տարի անց…» պատմափաստագրական աշխատությունը, որում ներկայացրել է 2014 թվականին Իրաքի եզդիների նկատմամբ իրականացված ցեղասպանությունը։
Նույն թվականին հեղինակել է «Էզդինամե» աշխատությունը։
Իր հասարակական գործունեության ընթացքում բազմաթիվ անգամ հանդես է եկել եզդի կանանց իրավունքների պաշտպանի դերում։ Իր կարծիքով միայն եզդի կանանց ազատություններ տրվելու և եզդի ժողովրդի կրոնահասարակական բարեփոխումներից հետո կարելի է խոսել եզդիական պետականության ստեղծման մասին։


== Գրքեր ==
Իր գործունեության սկզբից մինչ 2015 թվականի ավարտը Բորիս Մուրազին հրատարակել է 5 գիրք եզդիների վերաբերյալ։

«Էզդինամե», հեղինակ՝ Բորիս Մուրազի (հայերեն),
«Մարդու իրավունքների հռչակագիր», հեղինակներ՝ Մամե Ամիրյան, Համլետ Սմոյան, Բորիս Մուրազի (եզդիերեն),
«Եզդիերեն-հայերեն բառարան», հեղինակ՝ Բորիս Մուրազի,
«Հարյուր տարի անց...», հեղինակ՝ Բորիս Մուրազի (հայերեն)։


== Ծանոթագրություններ ==